Sagunt renova el seu compromís amb l'handbol platja valencià
09 de maig 2019

![](/media/g5hdsico/76_c_balonmano.jpg)  

Sagunt se suma un altre any més al carro de l'handbol platja a la Comunitat Valenciana. Miguel Chover, regidor d'Esports de l'Ajuntament de Sagunt i Miguel Ángel Valero, gerent de la Federació d'Handbol de la Comunitat Valenciana van segellar ahir, 8 de maig, este compromís, dins del nou format de competició del Maskokotas Arena Tour.

  

El regidor d'esports ha fet un balanç positiu del que significa participar en este tour donat que tots els anys Sagunt ha sigut la parada amb més participació de tota la lliga. La nostra platja així com la zona de serveis pròxima fa molt apetible la pràctica d'esport. A més, comptar amb dos clubs de pista molt rellevants a la ciutat provoca que este número de participants s'incremente de forma notable.

  

En este sentit, el regidor d'Esports, Miguel Chover, ha assenyalat que “**ser de nou seu d'esta lliga d'Handbol Platja suposa un nou repte que assumim amb il·lusió sobretot amb la perspectiva de la promoció de l'handbol en un enclavament tan fantàstic com la nostra platja del Port de Sagunt**”. 

  

Per la seua part el gerent de la FBCV ha agraït a Sagunt el seu suport a l'handbol platja valencià i més particularment a nivell base durant estos quatre anys de competició i espera poder continuar col·laborant en un futur.

  

Cal assenyalar que la nostra ciutat serà seu el 12 i el 26 de maig a la platja del Port Sagunt.

*   [](http://www.facebook.com/sharer.php?u=https://aytosagunto.es/va/actualitat/sagunt-renova-el-seu-compromis-amb-l-handbol-platja-valencia/ "Facebook")
*   [](http://twitter.com/share?url=https://aytosagunto.es/va/actualitat/sagunt-renova-el-seu-compromis-amb-l-handbol-platja-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-renova-el-seu-compromis-amb-l-handbol-platja-valencia/ "Linked In")
*   [](mailto:?body=https://aytosagunto.es/va/actualitat/sagunt-renova-el-seu-compromis-amb-l-handbol-platja-valencia/)